En soldat vokter inngangen til regjeringsbygningen i Bangkok 19. september 2006
En M48A5 Patton stridsvogn blokkerer regjeringsbygningen i Bangkok.
**Militærkuppet i Thailand i 2006** fant sted 19. september da medlemmer av den thailandske hæren gjennomførte et statskupp mot regjeringen ledet av statsminister Thaksin Shinawatra. Statskuppet som er de første i Thailand på 15 år, etterfulgte en langvarig politisk krise hvor Thaksin og hans politiske motstandere var sentrale, og fant sted mindre enn én måned før parlamentsvalg skulle finne sted 15. oktober 2006.

19. september 2006 ble det rapportert at om lag 14 stridsvogner hadde tatt stilling rundt regjeringsbygningen i Bangkok, og at ca. 50 soldater hadde inntatt bygningen. Det ble angitt at Thaksin, som var i New York for å delta ved høstsesjonen i FNs hovedforsamling, hadde avsatt sjefen for hæren i Thailand, generalløytnant Sondhi Boonyaratkalin. Takhsin erklærte unntakstilstand i Bangkok og beordret landets militære øverstkommanderende, Ruangroj Mahasaranond til å implementere ordren om unntakstilstand. Thailands grunnlov er blitt suspendert.

Det ble annonsert på thailandsk fjernsyn at militære styrker hadde tatt kontroll over hovedstaden Bangkok, «for å opprettholde lov og orden» og kringkastet patriotisk musikk og bilder av kong Bhumibol Adulyadej. Utenlandske nyhetskanaler som BBC World, CNN, CNBC og Bloomberg Television ble rapportert å ha blitt tatt av luften. selv om utenlandske nyhetsstasjoner fortsatt var i stand til å kringkaste forholdsvis fritt fra den thailandske hovedstaden. Fjernsynsbilder viste tungt bevæpnede hærstyrker i amerikansk-produserte M113 pansrede personellkjøretøy og HMMWV-kjøretøy i byens gater. Alle lokale kringkastere sendte et opptak av en militær tale om og om igjen, som anga at det hele snart vil være overstått.

En utsendelse via en militær thailandsk fjernsynsstasjon erklærte at et «Råd for administrativ reform» hadde tatt makten i landet, hvor det ble erklært:

> Forsvarets øverstkommanderende og rikspolitiets øverstkommanderende har tatt over kontrollen over Bangkok og omktringliggende områder for å opprettholde lov og orden. Det har ikke vært kamper. Vi ber om samarbeid fra befolkningen, og beklager uleiligheten. Takk, og god natt.
> 
> 
> 
> 
> 

Ifølge Associated Press, bekreftet kildet i det thailandske militære at generalløytnant Sondhi Boonyaratkalin hadde tatt kontrollen, og satt visestatsminister Chitchai Wannasathit og forsvarsministeren Thammarak Isaragura na Ayuthaya i arrest.

Kuppet i Thailand kommer etter flere måneder med rykter om uro i forsvaret i landet og mulige kupplaner. I juli 2006 ble omkring mellom-offiserer som angivelig var tilhengere av Thaksin omplassert av hærens overkommando i landet, som ga næring til ryktene om at hæren var delt mellom tilhengere og oppononter til statsministeren. Militærkuppet var det første siden Thailand fikk gjeninnført demokratisk styre i 1992 etter et tidligere kupp.

BBC News rapporterer at lederen for kuppet vil møte kongen i løpet av kvelden for å diskutere hva som skal skje videre. Foreløpig er det uavklart hvordan kong Bhumibol vil forholde seg til kuppmakerne. I FN ble det rapportert at man hadde endret møtekalenderen for å gjøre det mulig for den thailandske statsministeren å holde sin tale innenfor de nærmeste timene.

Påstand om kupplaner fra Thaksin
--------------------------------

Spaltisten Thanong Khanthong i den thailandske avisa *The Nation* hevdet 22. september at general Sonthi aksjonerte for å hindre et nært forestående militærkupp fra Thaksin. Spaltisten antyder at Thaksin hadde tenkt å bruke et politisk folkemøte planlagt av *The People's Alliance for Democracy* på Royal Plaza onsdag den 20. for å utløse voldsutgytelser og deretter erklære unntakstilstand og sette nasjonen under militære unntakslover. General Sonthi skulle via en etterretningsrapport ha fått kjennskap til at Yongyuth Tiyapairat og Newin Chidchob planla å organisere en motdemonstrasjon med støtte fra skogvokterpolitiet væpnet med HK 33-geværer og handlet før blodsutgytelser var tenkt å finne sted. På fredag var skogvokterne i ferd med å bli avvæpnet Både Newin og Yongyuth er varetektsfengslet og den sistnevnte blir anklaget for å mobilisere skogvokterne til konfrontasjon med anti-Thaksindemonstranter som hadde planlagt folkemøte den 20. september på Royal Plaza.

Referanser
----------

1. ↑  
Hariraksapitak, Pracha (19. september 2006). «Thai army declares nationwide martial law». Reuters. Arkivert fra originalen 25. oktober 2006. Besøkt 20. september 2006.
2. ↑  
Thai armed forces seize Bangkok Arkivert 11. februar 2007 hos Wayback Machine. 2006-09-19 16:40 UTC
3. ↑  Thai army chief leads coup while prime minister away Arkivert 13. oktober 2008 hos Wayback Machine. CNN, 2006-09-19, 14:49 EDT
4. ↑  Thai military launches coup, declares martial law, CBC, 2006-09-19, 14:22 EDT
5. ↑  Thai PM 'overthrown in army coup', BBC
6. ↑  Coup Arkivert 8. oktober 2006 hos Wayback Machine. Metroblogging Bangkok, 2006-09-19
7. ↑  Thailand's Military Ousts Prime Minister , Associated Press, 2006-09-19, 15:03 EDT
8. ↑  Commentary: Thailand's 'coup attempt', *The Times*, 2006-09-19
9. ↑  Thai PM 'overthrown in army coup', BBC September 19, 2006, 19:34 GMT
10. ↑  The Bangkok Post, 20. september 2006
11. ↑  Thanong Khanthong (22. september 2006). «Sonthi outsmarted Thaksin at the eleventh hour». The Nation. Besøkt 22. september 2006.  *Sonthi kløktigere enn Thaksin i ellevte time*
12. ↑  Agence France-Presse (22. september 2006). «Rangers close to Thaksin disarmed». The Nation. Besøkt 22. september 2006.  *Skogvoktere som står Thaksin nær avvæpnet*
13. ↑  «Ex-ministers in custody». The Bangkok Post. 22. september 2006. Besøkt 22. september 2006.  *Newin og Yongyuth møtt med mishagsytringer idet de melder seg for det militære hovedkvarteret ♦ Paret 'vil forbli i varetekt fram til en ny sivil regjering er på plass' ♦ Toppestyrker tar kontroll over skogbruksenheter i noen nordlige provinser*

Eksterne lenker
---------------

* (en) 2006 coup d'état in Thailand – kategori av bilder, video eller lyd på Commons Rediger på Wikidata

* (en) 2006 Thai coup d'état – galleri av bilder, video eller lyd på Commons Rediger på Wikidata
* Den norske ambassaden i Bangkoks informasjon til nordmenn Arkivert 18. mai 2013 hos Wayback Machine.

|  |  |
| --- | --- |
| Wikinews | Wikinews: Coup in Thailand – relatert engelskspråklig nyhetssak |


|  |  |
| --- | --- |
| Oppslagsverk/autoritetsdata | LCCN
 |